

ZÁPISNICA

# Výkonný výbor – 2.4. 2025 - online

**Prítomní:** Ivan Tomko, Štefan Hudák, Dávid Kubiček, Patrik Varga, Tomáš Tóth, Peter Amzler

**Hostia**: Lukáš Tužinčin, Marek Manik

## Poďakovanie organizátorom A-turnaja v Košiciach

Prezident SSQA poďakoval organizátorom za dobre zvládnutý A- turnaj, ktorý sa konal v Košiciach po dlhoročnej prestávke. Spoločne zhodnotili turnaj ako vydarenú akciu s pozitívnymi ohlasmi aj od hráčov.

## Organizácia MSR mužov a žien 2025, juniorov a veteránov

Zvolený organizátor MSR v squashi 2025 je Dušan Richtárik.

Vzhľadom k nedostatočnému záujmu obchodných centier o podujatie MSR a pokročilý dátum, bude podujatie organizované v IMET squash centre.

JOJ šport má zabezpečiť live stream. Kvôli obmedzeným priestorom IMET squash centra pravdepodobne nebude možný televízny priamy prenos – ale ešte bude osobná obhliadka centra technikmi JOJ Šport.

## Školenie trénerov

Praktická časť so školiteľom Patrikom Vargom sa uskutoční v Košiciach prvý aprílový víkend.

## Navýšenie poplatku za štartovné na turnajoch

Výkonný výbor diskutoval o nutnosti navýšenia štartovného na turnajoch SSQA z 20,- EUR na 25,-EUR s platnosťou od 09/2025. Vec si vyžaduje širšiu debatu s organizátormi turnajov, ktorá prebehne na Členskom zhromaždení SSQA. Avšak Výkonný výbor tento návrh považuje za objektívny.

## Príspevok na športový program počas A-turnajov

O príspevok vo výške 150,-EUR môže organizátor žiadať pred turnajom keď predloží Výkonnému výboru účel využitia finančných prostriedkov. Ten ho buď schváli, alebo požiada o úpravu účelu využitia príspevku.

Pridelenie príspevku nie je automaticky schválené.

## Úprava stanov

Úprava stanov do modernejšej a prehľadnejšej podoby bola na stole koncom roka 2024 a počas A-turnaja 12.4. na Pionierskej bude k tejto téme možná debata zainteresovaných strán a ostatných záujemcov.

## Ostatné témy:

* 1. Organizácia PSA turnajov v rámci A-turnajov – poplatok SSQA do PSA na organizáciu vlastných PSA turnajov (aj MSR by mohli byt registrované už ako closed PSA turnaj)
  2. VV si dal záväzok osloviť obchodné centrá stanoviť si pevný termín MS 2026 do 09/2025. Aj na úkor termínov, ktoré vyhovujú JOJ športu.